దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
తమిళం కంటే తెలుగులోనే భారీగా ‘కాష్మోరా’ రిలీజ్!
కార్తీ హీరోగా నటించిన కాష్మోరా సినిమా తమిళంలో కంటే తెలుగులోనే ఎక్కువ థియేటర్లలో విడుదలకు సిద్ధమవుతోంది.
TNN | Updated:
Oct 25, 2016, 08:03PM IST
కోలీవుడ్ హీరో కార్తీ హీరోగా నటించిన &lsquo;కాష్మోరా&rsquo; సినిమా అక్టోబర్ 28న విడుదల కానుంది. అన్న సూర్యతోపాటు తమ్ముడు కార్తీకి కూడా తెలుగులో మంచి మార్కెట్ ఉంది. తన సినిమాలను ఇక్కడ డబ్ చేస్తూ తెలుగు ప్రేక్షకులకు దగ్గరైన కార్తీ నాగార్జునతో కలిసి &lsquo;ఊపిరి&rsquo; సినిమాలో నేరుగా తెలుగులో నటించాడు. ఈ సినిమా విజయంతో తెలుగులోనూ కార్తీ మార్కెట్ బాగా పెరిగింది. దీన్ని క్యాష్ చేసుకోవడం కోసం ఆయన నటించిన &lsquo;కాష్మోరా&rsquo; మూవీని తెలుగులో భారీ స్థాయిలో విడుదల చేస్తున్నారు.
అక్టోబర్ 28న విడుదల కానున్న &lsquo;కాష్మోరా&rsquo; మూవీ ప్రపంచవ్యాప్తంగా 1700కిపైగా థియేటర్లలో విడుదల కానుంది. తమిళనాట దీపావళి రేసులో కార్తీ నటించిన కాష్మోరాతోపాటు ధనుష్ &lsquo;కోడి&rsquo;, విశాల్ &lsquo;కత్తి సండయ్&rsquo; సినిమాలు కూడా రేసులో ఉన్నాయి. మూడూ పెద్ద సినిమాలే కావడంతో, థియేటర్ల కొరత ఏర్పడింది. దీంతో కార్తీ సినిమా తమిళ వెర్షన్ కేవలం 400 స్క్రీన్లలో మాత్రమే విడుదలవుతోంది. నయన్ హీరోయిన్&zwnj;గా నటించిన ఈ సినిమా తెలుగు వర్షన్ ఏకంగా 600కిపైగా స్క్రీన్లలో రిలీజ్ కానుండటం ఆశ్చర్యాన్ని కలిగిస్తోంది. గోకుల్ దర్శకత్వం వహించిన ఈ సినిమాను తెలుగులో పీవీపీ సినిమాస్ డిస్ట్రిబ్యూట్ చేస్తుండటం కార్తీకి లాభించింది.